Агенцијата за заштита на правото на слободен пристап до информациите од јавен карактер согласно член 109 став 4 и 5 од Законот за општата управна постапка (“Службен весник на Република Македонија“ бр. 124/2015), а врз основа на член 27 и член 34 став (1) од Законот за слободен пристап до информации од јавен карактер (“Службен весник на Република Северна Македонија“ бр. 101/2019) и Упатството за спроведување на Законот за слободен пристап до информации од јавен карактер (“Службен весник на Република Северна Македонија“ бр. 60/20), постапувајќи по Жалбата изјавена од А.Т., поднесена против Решение на Општина Битола, по предметот Барање за пристап до информации од јавен карактер, на 15.03.2023 година, го донесе следното

**Р Е Ш Е Н И Е**

**1.** Жалбата изјавена од А. Т., поднесена против Решението на Општина Битола бр.11-149/13 од 21.02.2023 година, заведена во Агенцијата под бр. 08-49 на 06.03.2023 година, по предметот Барање за пристап до информации од јавен карактер**, СЕ ОДБИВА како неоснована.**

**2. Решението на Имателот** на информација бр.11-149/13 од 21.02.2023 година **СЕ ПОТВРДУВА.**

**О Б Р А З Л О Ж Е Н И Е**

## А. Т.,како што се наведува во Жалбата, заведена во Агенцијата под бр.08-49 од 24.01.2023 година, на 22.12.2022 година поднел Барање за пристап до информации од јавен карактер бр.11-149/1 до Општина Битола, по предметот Барање за пристап до информации од јавен карактер, со кое побарал по е-маил да му се достави електронски запис од следните информации:

## „1. Архивски број од општината доделен на поднесена Иницијатива согласно Законот за електронско управување и електронски услуги, преку Градоначалникот до Советот на Општина Битола, на ден 23.12.2021 година во 16:19 часот од моја страна преку електронската адреса: .....како и:

## Статус на поднесената Иницијатива во општинската администрација, вклучително и податоци (со документ) за произнесување/мислење од администрацијата в.в Иницијативата;

## Сите документи донесени од Секторот на општината и сите информации за насоки и упатства издадени усно или писмено од негова страна кон општинската администрација в.в. со поднесената Иницијатива;

## Статус на поднесената Иницијатива во Советот на Општина Битола;

## Документи донесени од градоначалникот, советот и општинската администрација поврзани со поднесената Иницијатива;

## Сите информации и документи поврзани со поднесената Иницијатива од моја страна.

## Архивски број од општината доделен на поднесено Барање за заштита на законитоста во работата на Општина Битола до Градоначалникот, согласно Законот за електронско управување и електронски услуги на ден 10.08.2022 година во 22:13 часот, од моја страна преку електронската адреса: ....како и:

## Статус на поднесеното Барање во општинската администрација, вклучително и податоци (со документи) за произнесување/мислење од администрацијата;

## Сите документи донесени од Секретарот на општината и сите информации за насоки и упатства издадени усно или писмено од негова страна кон општинската администрација в.в. со поднесеното Барање;

## Информации и документи за постапувањето и донесените правни акти поврзани со поднесеното Барање за заштита на законитоста во работата на Општина Битола;

## Документи донесени од градоначлникот, советот, општинската администрација и/или други надлежни органи, поврзани со поднесеното Барање;

## Сите информации и документи поврзани со поднесеното Барањеод моја страна.“

## Постапувајќи по оваа Барање, Имателот на информации на 05.01.2023 година, до Барателот доставил Решение бр.11-149/9.

## Незадоволен од оспореното Решение, Барателот на информацијата на 24.01.2023 година поднесе Жалба до Агенцијата, заведена во Агенцијата под бр.08-49.

Агенцијата за заштита на правото на слободен пристап до информациите од јавен карактер, постапувајќи согласно одредбите од Законот за слободен пристап до информации од јавен карактер и расположливите предметни списи, ја разгледа Жалбата изјавена од барателот на информацијата, по што донесе Решение бр.08-49 од 08.02.2023 година со кое Жалбата ЈА УВАЖИ и предметот го врати на повторно постапување пред првостепениот орган, со укажување за негово повторно постапување по Барањето.

Постапувајќи по Решението на Агенцијата, Имателот на информации донел Решение бр. 11-149/13 од 21.02.2023 година, со кое го одбил Барањето на Барателот, со образложение дека „Општина Битола не е имател на информацијата и Општина Битола не ја создала и не располага со информацијата“.

Незадоволен од добиеното Решение од Општина Битола, Барателот на информации до Агенцијата достави Втора жалба, заведена во архивата на Агенцијата под бр. 08-49 на 06.03.2023 година. Во Втората жалба е наведено дека истата е поднесена поради „погрешна и mala fides примена на Законот за пристап до инфорнации од јавен карактер ... мое виктимизирање...и нееднаков третман на граѓаните во поглед на електронското комуницирање со општината за управувањето со јавните работи и непосредното учество на граѓаните во работата на единицата на локалната самоуправа...постапувањето на имателот на информацијата претставува нехуман, деградирачки и понижувачки третман кон моето човеково достоинство“.

Агенцијата, со електронски допис бр.08-49 од 07.03.2023 година, ја препрати Жалбата до Имателот на информации и побара во рок од 7 дена да се произнесе по истата и до Агенцијата да ги достави сите списи во врска со предметот.

Имателот на информации до Агенцијата достави Произнесување по жалба бр.11-149/15 од 09.03.2023 година, заведено во архивата на Агенцијата под бр.08-49 на 09.03.2023 година. Во Признесувањето по жалбата во целост останува на наводите во оспореното Решение. Во прилог на Произнесувањето по жалба до Агенцијата е доставено Известување од Секторот за правно-нормативни, административни и општи работи на Општина Битола бр.11-149/11 од 27.01.2023 година во кое, меѓу другото“ наведува: „...во архивата на Општина Битола не е пронајден предмет заведен под наведениот наслов, барателот не доставил деловоден (архивски) број на предмет – иницијативата, а општината сеуште нема догитализиран систем за прием и евиденција на барања...општината во моментот не води постапка за иницијатива која не е поврзана со нејзината надлежност и истата не е доставена на начинот на кој се врши прием на барања во општината (преку шалтер во општината)...Со оглед на надлежностите на локалната самоуправа, **доставениот емаил (иницијатива) е прочитан од Секторот за јавни дејности, а општината во моментот не води постапка за иницијатива која не е поврзана со нејзината надлежност** и истата не е доставена на начинот на кој се врши прием на барања во општината (преку шалтер...) е доставена усна информација дека барателот...не ја доставил предметната иницијатива...**Советот немал материјал кој би можело да биде ставен на дневен ред на седница на Совет, а одделението за буџетска координација немало основ за постапување** (за што усно сум известена)“.

**Агенцијата** за заштита на правото на слободен пристап до информациите од јавен карактер, согласно одредбите од Законот за слободен пристап до информации од јавен карактер, ја разгледа Жалбата изјавена од Барателот на информацијата и расположливите списи по предметот, **Жалбата ја одби како неоснована**, а Решението на Имателот на информации го потврди, поради следното:

Агенцијата утврди дека Имателот на информации постапил согласно своите надлежности, кои произлегуваат од неговиот lex specialis, правилно постапил и навремено одговарил по Барањето на барателот. Имено, со образложението на оспореното Решение бр.11-149/13 од 21.02.2023 година е одговорено на барањата од Барателот за статусот на поднесена Иницијатива и за статусот на поднесено Барање - дека Имателот не ја поседува, односно не располага со бараната информација, од што може да се заклучи и статусот на истите, односно дека по доставената Иницијатива не е постапувано.

Во член 3 став 1 алинеја 2 од Законот за слободен пристап до информации од јавен карактер е утврдено дека: „информација од јавен карактер“ е информација во која било форма што ја создал или со која располага имателот на информацијата согласно со неговите надлежности.

Агенцијата укажува дека во диспозитивот на оспореното Решение Имателот на информации навел дека го одбива Барањето, наместо да наведе дека го уважува, но, со оглед на тоа што образложението на Решението содржи одговор на Барањето, произлегува дека во оспореното Решение имало формален недостаток кој, согласно член 109 став 5 од Законот за општата управна постапка, не можел да има влијание за поинакво решавање на работата.

Во конкретниот случај Агенцијата му укажува на Барателот на информации дека на неговото Барање му е доставен одговор во рамките и надлежностите во кои располага Имателот на информации и дека, согласно Законот за слободен пристап до информации од јавен карактер, Имателот на информации не е должен да создава нова информација за да го задоволи Барателот во однос на неговото поднесено Барање на информации за слободен пристап до информации од јавен карактер.

Поради погоре наведеното, Агенцијата за заштита на правото за слободен пристап до информации од јавен карактер одлучи како во диспозитивот на ова Решение.

Ова Решение е конечно во управната постапка и против него нема место за жалба.

**ПРАВНА ПОУКА:** Против ова Решение странката може да поведе управен спор пред Управниот суд во рок од 30 дена.

**Директор,**

**Пламенка Бојчева**